**Samtykkeerklæring om brug af medarbejderbilleder i ansættelsesforhold**

Dansk Erhverv har udarbejdet følgende samtykkeerklæring, der kan benyttes i forbindelse med, at virksomheden anvender portrætbilleder, situationsbilleder og/eller videooptagelser af medarbejderen på virksomhedens hjemmeside, intranet, på sociale medier samt i markedsføringsmateriale.

Et samtykke skal være frivilligt, specifikt, informeret og udgøre en utvetydig viljestilkendegivelse fra medarbejderens side om, at konkrete oplysninger (fx billeder) kan bruges af virksomheden til bestemte formål.

Ifølge Datatilsynets praksis skal samtykke indhentes ved en virksomheds anvendelse af enten situationsbilleder og profilbilleder på en virksomheds hjemmeside.

Herudover kan der opstå en diskussion om, hvorvidt dette også er tilfældet ved brug af billeder på en virksomheds intranet. Da dette område er i konstant udvikling, giver dette paradigme også mulighed for dels at indhente samtykke til brug af videooptagelser og dels at bruge billeder/optagelser på sociale medier, fx Facebook eller Instagram. Herudover kan samtykket også bruges i forbindelse med markedsføringsmateriale.

Bemærk at et samtykke altid kan trækkes tilbage, hvilket medarbejderen også skal informeres om, således at virksomheder ikke fremadrettet kan støtte ret på samtykket.

Det er virksomhedens forpligtelse at kunne ”påvise”, at medarbejderen har givet sit samtykke.

**Samtykkeerklæring vedrørende brug af billeder mv.**

1. **Samtykket og dets omfang**

Jeg [Medarbejderen] giver hermed mit frivillige samtykke til, at [Virksomheden] kan benytte følgende typer billede af mig, der er taget/optaget som led i ansættelsen, på nævnte medier (sæt X):

|  |  |  |  |
| --- | --- | --- | --- |
| Fora/Billedtype | Profilbilleder | Situationsbilleder | Videooptagelser |
| Hjemmeside |  |  |  |
| Intranet |  |  |  |
| Facebook |  |  |  |
| Instagram |  |  |  |
| LinkedIn |  |  |  |
| [Nævn evt. andre sociale medier] |  |  |  |
| Markedsføringsmateriale |  |  |  |

1. **Formålet med behandlingen**

Profilbilleder/situationsbilleder/videooptagelser på de nævnte fora anvendes med det formål at promovere [Virksomhedens] ydelser. [Nævn evt. andre formål].

1. **Tilbagetrækning af samtykke og konsekvenser heraf**

Jeg er af [Virksomheden] blevet oplyst om muligheden for på ethvert tidspunkt at trække samtykket tilbage helt eller delvist. Tilbagetrækning af samtykke kan ske ved henvendelse til [indsæt funktion].

[Virksomheden] har oplyst, at eventuel hel eller delvis tilbagetrækning af nærværende samtykke vil ikke få ansættelsesretlige konsekvenser, idet jeg dog samtidig anerkender at profilbilleder/situationsbilleder/videooptagelser på ovennævnte fora efter en konkret vurdering vil kunne behandles uden mit samtykke.

1. **Underskrift**

[Sted] og [dato]

\_\_\_\_\_\_\_\_\_\_\_\_\_\_\_\_\_

[Medarbejderens navn]